1993. gads

1993. () bija parastais gads, kas pēc Gregora kalendāra sākās sestdienā.

Notikumi

Janvāris 

 1. janvāris:
 Čehoslovākijas vietā tika dibināta Čehija un Slovākija.
 Bratislavā izveidota Slovākijas Nacionālā banka.
 3. janvāris — Maskavā ASV prezidents Džordžs Herberts Volkers Bušs un Krievijas prezidents Boriss Jeļcins parakstīja otro Stratēgisko ieroču samazināšanas līgumu (START II).
 7. janvāris — Ganā tika dibināta Ceturtā republika ar Džeriju Rolingu kā prezidentu.
 20. janvāris — Bills Klintons tika inaugurēts kā 42. ASV prezidents, nomainot Džordžu H. V. Bušu.
 25. janvāris — sociāldemokrāts Pols Nīrups Rasmusens kļuva par Dānijas premjerministru, nomainot Polu Sliteru.
 26. janvāris — Vaclavs Havels tika ievēlēts par Čehijas prezidentu.

Februāris 
 5. februāris — Beļģija no unitāras karalistes kļuva par federālu monarhiju.
 8. februāris — par Čehijas valūtu tiek ieviesta Čehijas krona, nomainot Čehoslovākijas kronu.

Marts 
 5. marts — Latvijā tika laista apgrozībā 5 latu banknote.
 22. marts — Intel izlaida pirmo Pentium mikroprocesoru.
 24. marts:
 Izraēlas Knesets ievēlēja Ezeru Veicmanu par valsts prezidentu;
 Dienvidāfrikas Republika oficiāli paziņoja par kodolieroču izstrādes programmu.
 27. marts — Dzjans Dzemiņs kļuva par Ķīnas Tautas republikas prezidentu.

Aprīlis 
 5. aprīlis — ieviesta Gruzijas naudas vienība — lars.
 8. aprīlis — Maķedonijas Republika tika uzņemta ANO.
 13. aprīlis — izveidota Kazahstānas Nacionālā banka.
 22. aprīlis — tika izlaista tīmekļa pārlūkprogrammas Mosaic pirmā versija.
 23. aprīlis — Eritrejas iedzīvotāji nobalsoja par neatkarību no Etiopijas ANO pārraudzītajā referendumā.
 27. aprīlis — izveidota Armēnijas Nacionālā banka.
 30. aprīlis — CERN palaida globālo tīmekli brīvā izmantošanā jebkuram.

Maijs 
 Maijs — dibināta nevalstiskā organizācija Transparency International.
 15. maijs — darbu sāka viena no pirmajām Latvijas komercradiostacijām Radio SWH.
 24. maijs — Eritreja pasludināja neatkarību no Etiopijas
 28. maijs — Eritreja un Monako iestajās ANO.

Jūnijs 
 5.-6. jūnijs — 5. Saeimas vēlēšanas Latvijā, kura visvairāk balsu saņēma partija Latvijas Ceļš.
 25. jūnijs:
 Kima Kempbela kļuva par pirmo sievieti Kanādas premjerministra amatā.
 Lietuvā tika atjaunota naudas vienība lits.

Jūlijs 
 27. jūnijs — Microsoft izlaida pirmo operētājsistēmas Windows NT versiju Windows NT 3.1.

Augusts 
 21. augusts — NASA zaudēja kontaktu ar Marsa zondi Mars Observer trīs dienas pirms ieiešanas planētas orbītā.
 30. augusts — Krievija pabeidza bruņoto spēku izvešanu no Lietuvas.

Septembris 
 
 13. septembris — Palestīnas Atbrīvošanas organizācijas vadītājs Jāsirs Arafāts un Izraēlas premjerministrs Ichaks Rabins spieda viens otram roku Vašingtonā pēc miera līguma parakstīšanas.
 24. septembris — Kambodžā tika atjaunota monarhija ar Norodomu Sihanouku kā karali.
 27. septembris — kara laikā Abhāzijā Gruzijas spēki zaudēja Suhumi.

Oktobris 
 2.-5. oktobris — Krievijas konstitucionālā krīze kuliminēja ar parlamenta ēkas ieņemsanu ar militaro spēku palīdzību.
 3. oktobris — ASV bruņotie spēki Mogadīšo, Somālijā izcīnīja kauju ar vietējiem nemierniekiem; bojā gāja 19 amerikāni un aptuveni 500 somāliešu.
 5. oktobris — Ķīna veica kodolizmēģinājumu, pārtraucot pasaules de facto moratoriju.
 19. oktobris — Pakistānā par premjerministri ievēlēja Benaziru Bhuto.
 25. oktobris — Kanādā parlamenta vēlēšanās uzvarēja Žana Kretjēna vadītā Liberālā partija.

Novembris 
 1. novembris — stājās spēkā Māstrihtas līgums, tādējādi tika dibināta Eiropas Savienība.
 18. novembris — Sietlā, ASV notika APEC pirmā sēde.

Decembris 
 2. decembris — STS-61: startēja Space Shuttle Endeavour Habla kosmiskā teleskopa remonta misijā.
 29. decembris — stājas spēkā Riodežaneiro konvencija par bioloģisko daudzveidību.
 31. decembris — pieņemta pašreizējā Peru konstitūcija.

Dzimuši 
 19. februāris — Viktorija Džastisa (Victoria Justice), amerikāņu aktrise un dziedātāja
 25. februāris — Konors Koudijs (Conor Coady), angļu futbolists
 19. marts — Hakīms Zijāšs (حكيم زياش‎), Marokas futbolists
 13. jūnijs — Tomass Partijs (Thomas Partey), Ganas futbolists
 26. jūnijs — Ariana Grande (Ariana Grande), amerikāņu dziedātāja
 26. jūlijs — Teilora Momsena (Taylor Momsen), amerikāņu aktrise un dziedātāja
 8. oktobris — Enguss Džonss (Angus Jones), amerikāņu aktieris

Miruši 
 20. janvāris — Kobo Abe, Japāņu rakstnieks (dzimis 1924. gadā)
 20. janvāris — Odrija Hepbērna (Audrey Hepburn), britu aktrise (dzimusi 1929. gadā)
 5. februāris — Džozefs Mankevičs (Joseph Mankiewicz), amerikāņu scenārists un kinorežisors (dzimis 1909. gadā)
 20. februāris — Feručio Lamborgini (Ferruccio Lamborghini), Itālijas autobūvētājs (dzimis 1916. gadā)
 24. februāris — Bobijs Mūrs (Bobby Moore), Anglijas futbolists (dzimis 1941. gadā)
 3. marts — Alberts Seibins (Albert Sabin), ASV mediķis (dzimis 1906. gadā)
 4. marts — Anšlavs Eglītis, latviešu rakstnieks un gleznotājs (dzimis 1906. gadā)
 17. aprīlis — Turguts Ezals (Turgut Özal), Turcijas prezidents un premjerministrs (dzimis 1927. gadā)
 20. septembris — Erihs Hartmanis (Erich Hartmann), vācu kara pilots (dzimis 1922. gadā)
 25. oktobris — Vinsents Praiss (Vincent Price), amerikāņu aktieris (dzimis 1911. gadā)
 28. oktobris — Jurijs Lotmans (Juri Lotman), igauņu semiotiķis (dzimis 1922. gadā)
 29. oktobris — Lipmans Berss (Lipman Bers), Latvijā dzimis ASV matemātiķis (dzimis 1914. gadā)
 31. oktobris:
 Federiko Fellīni (Federico Fellini), Itālijas kino režisors (dzimis 1920. gadā)
 Rivers Fīnikss (River Phoenix), amerikāņu aktieris un mūziķis (dzimis 1970. gadā)
 3. novembris — Ļevs Termens (Лев Термен), krievu inženieris (dzimis 1896. gadā)
 16. novembris — Akils Dzavata (Achille Zavatta), franču klauns, mākslinieks un cirka operators (dzimis 1916. gadā)
 4. decembris — Frenks Zapa (Frank Zappa), ASV mūziķis (dzimis 1940. gadā)
 12. decembris — Jožefs Antalls (Antall József), ungāru politiķis (dzimis 1932. gadā)
 31. decembris — Zviads Gamsahurdija, Gruzijas pirmais prezidents (dzimis 1939. gadā)

Nobela prēmijas 
 Ekonomikā — Robert W. Fogel, Douglass C. North
 Fizikā — Russell Alan Hulse, Joseph Hooton Taylor Jr.
 Fizioloģijā vai medicīnā — Richard J. Roberts, Philip Allen Sharp
 Ķīmijā — Kary Mullis, Michael Smith
 Literatūrā — Toni Morrison
 Miera veicināšanā — Nelsons Mandela un Frederiks de Klerks